135 



intet har Tilværelse undtagen Gud, og paastod endog at have 

 Evne til efter sin Villie at beherske alle øvrige Væsner. Som 

 en Fulge heraf saa han sig angreben i sin religiøse Tro og 

 anklaget for at følge en ugudelig Lære, der stred mod gode 

 Sæder, saa at han paadrog sig en Irettesættelse af den theo- 

 logiske Øvrighed i Sevilla og Tunis, Ahu Bekr Ibn KhalU as- 

 Sekuni. Da denne Person erklærede, at Ibn-Sab'in burde for- 

 følges som en Forbryder, hævede alle Muftier og traditionelle 

 Theologer sig mod ham som en Kætter, h\is extravagante Me- 

 ninger burde udryddes. Af Frygt for sine Modstandere, der 

 anvendte alle Midler paa at faa ham domfældt, flygtede han til 

 Orienten og tog Bolig i Mekka, hvor han, tryg ved Helligdommens 

 Ukrænkelighed, sluttede sig til Sherifen og opmuntrede ham i 

 hans Beslutning, at anerkjende som Herre Mostansir billah, 

 Ifrikias nye Fyrste.« — Vi have her den klareste og mest 

 upartiske Dom, saaledes som vi kunne vente den af Ibn-Khaldun. 

 Hos Maqqari^) finde vi endnu i et Citat af den berømte 

 Litteraturhistoriker Lisån ed- Din det foreliggende Sendebrev 

 omtalt som et under Navnet «c?e Sicilianske Spørgsmaal" be- 

 rømt Arbejde; de bleve sendte til Ceuta af christne Lærde 

 for al sætte Islams Filosofer i Forlegenhed, og blandt disse 

 paatog sig da Ibn-Sab'in uagtet sin Ungdom at besvare dem. 

 Idet vi forbigaa at anføre videre Citater, der alle stemme over- 

 ens i, at Ibn-Sab'in var født i Murcia, opdragen i Spanien 

 under Vejledning af Abu Ishåq b. Dahhåq og ganske ung havde 

 besøgt Kahira, Kåbes, Bugia og Ceuta, paa hvilket sidste 

 Sted han grundede en filosofisk Skole, især beregnet paa den 

 lavere Folkeklasse og de Fattige, som i stort Antal endog led- 

 sagede ham paa hans Exil til Mekka, skulle vi blot endnu til- 

 føje, at han omtales paa flere Steder af Hadji Khalfa-) i det 

 bibliografiske Lexikon som Forfatter til forskjellige Afhandlinger, 



S. Maqqari, c. v., p. 5'j5 sq. 



S. Lexicon encyclopædicum ed. Flugel, t. III, p. 599; ibd. p. 56, 59, t. V, 



p. 329. 



